

**Nuoširdžiai dėkojame Jums už dalyvavimą lopšelio-darželio „Karuselė“ bendruomenės gyvenime ir suteiktą darželiui paramą. Siekdamas teikti kokybiškus vaikų poreikius, tėvų lūkesčius atitinkantį ugdymą, darželis turi nuolat keistis, modernėti.**          Jūsų dėka galime iš dalies keisti materialinę bazę, ugdymo aplinką.

2017 m. Valstybinė mokesčių inspekcija pervedė 1523,40 Eur.

**Būtume labai dėkingi, jei ir šiais metais Jūs 2 proc. savo pajamų mokesčio paskirtumėte lopšeliui-darželiui „Karuselė“. Skirdami paramą Jūs prisidėtumėte prie lopšelio-darželio ,,Karuselė" gerovės kūrimo.**

**INFORMACIJA DEKLARACIJOS PILDYMUI**

  Nuo 2017-01-01 turi būti pildoma prašymo FR0512 (3 versija).  Kad kiekvienais metais nereikėtų teikti prašymo, siekiant paremti tuos pačius paramos gavėjus, numatyta, pateikdamas vieną FR0512 formą (03 versiją), gyventojas pasirinktiems paramos gavėjams galės paskirti sumokėto pajamų mokesčio dalį per tęstinį laikotarpį.
          Maksimalus tęstinis laikotarpis yra 5 mokestiniai laikotarpiai (t. y. praėję pastarieji ir 4 ateinantys kalendoriniai metai).

FR0512 formą gyventojas gali pateikti elektroniniu būdu, įteikti tiesiogiai mokesčių administratoriui arba atsiųsti paštu. Patogiausias ir greičiausias  būdas yra elektroninis per EDS.
https://deklaravimas.vmi.lt Gyventojai, neturintys galimybių pateikti prašymą elektroniniu būdu, gali pildyti iš www.vmi.lt tinklapio atsiųstą FR0512 (03 versija) formos šabloną (Duomenų bazės --- Formos --- Laukelyje "Paieška pagal numerį arba jo dalį" įrašant FR0512).

**Vilniaus vaikų lopšelio-darželio „Karuselė“ duomenys, reikalingi formos FR 0512 (03 versija) pildymui:**
1. Paramos gavėjo identifikacinis numeris  – 302567696
2. Paramos gavėjo pavadinimas  – Vilniaus vaikų lopšelis-darželis „Karuselė“

**Pagarbiai ,**

**Labdaros paramos fondo direktorė Žaneta Benevičienė**